rejauldu/bengali-wikipedia huggingface dataset:
এরা নিমফালিডি (Nymphalidae) গোত্র এবং স্যাটেরিনি(Satyrinae) উপগোত্রের অন্তর্ভুক্ত প্রজাতি।   আকার  স্ট্রিয়াটেড স্যাটার এর প্রসারিত অবস্থায় ডানার আকার ৬০ - ৭৫ মিলিমিটার দৈর্ঘ্যের হয়।  বিস্তার  ভারত (জম্মু ও কাশ্মীর থেকে সিকিম) নেপাল, পাকিস্তান এ দেখা যায়।   বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  এই প্রজাতির ডানার উপরিতলের রঙ ঘন কালচে বাদামি !উভয় ডানার উপরিতলে সোজা ও কোনাকুনি ভাবে একটি চওড়া সাদা ডিসকাল (Discal) বন্ধনী বিদ্যমান। উক্ত ডিসকাল বন্ধনীর সামনের ডানার অংশটি কতকগুলি বিভিন্ন আকৃতির সাদা বড় ছোপের সমাহার ও ছোপগুলি কোস্টাল প্রান্তরেখার সামান্য নিচ থেকে শুরু হয়ে কোনাকুনিভাবে ডর্সাম (Darsum)এর মধ্যভাগ পর্যন্ত বিস্তৃত এবং পিছনের ডানার অংশটি অবিচ্ছিন্ন বন্ধনী যেটি কোস্টা থেকে শুরু হয়ে ডর্সাম অবধি কোনাকুনি নেমে গেছে। সামনের ডানায় কালো ছোট চক্ষু বিন্দুর ন্যায় একটি এপিক্যাল (Apical) ছোপ লক্ষ্য করা যায় যাহা ডিসকাল বন্ধনীস্থ তিন-চারটি সাদা ছোপ দ্বারা পরিবেষ্টিত। উক্ত ছোপগুলির মধ্যে ভিতরের দিকের ছোপটি পুরুষ নমুনার ক্ষেত্রে খুব ছোট। তিনটি সারিবদ্ধ ক্ষুদ্র সাদা বিন্দু কোস্টা থেকে কালো এপিক্যাল ছোপটির দিকে নেমে গেছে। পিছনের ডানার উপরিতল কালচে বাদামি ও ধূসর এবং সাদা ডিসকাল বন্ধনীটি সামনের ডানার তুলনায় ঈষদ চওড়া।  ডানার নিম্নতল ধূসর বাদামি ও খুব সুক্ষ সাদা রেখা দ্বারা আকর্ষণীয় ভাবে চিত্রিত।  উভয় ডানার নিম্নতলের সাদা ডিসকাল বন্ধনীটি উপরিতলের তুলনায় বেশি চওড়া, তবে গঠনশৈলীতে উপরিতলেরই অনরূপ। সাদা ডিসকাল বন্ধনীটি ভিতরের দিকে সরু ঘন বাদামি বা কালচে রেখা দ্বারা সীমায়িত (Bordered)। সামনের ডানার এপিক্যাল চক্ষুবিন্দু বা ওসিলিটি (ocilli) কালো ও কেন্দ্রে সাদা বিন্দুযুক্ত এবং ডিসকাল বন্ধনীস্থ ৩ টি সাদা ছোপ দিয়ে ঘেরা। উভয় ডানাতেই পোস্ট-ডিসকাল অংশে একটি কালচে বন্ধনী এপিক্যাল অর্দ্ধ থেকে টর্নাস (tarnus) পর্যন্ত সোজাভাবে বা উল্লম্ব ভাবে বিস্তৃত।  পিছনের ডানায় কালচে পোস্ট-ডিসকাল বন্ধনী ও সাব-টার্মিনাল অংশের মধ্যবর্তী স্থান চকচকে ফ্যাকাশে সাদা আঁশে ছাওয়া ও ছোট ছোট কালো দাগযুক্ত। উভয় ডানায় সিলিয়া (cillia) পর্যায়ক্রমে সাদা ও কালচে বাদামি।  মাথা উপরিতলে ঘন কালো ও নিম্নতলে ধূসর সাদা। বক্ষদেশ (thorux) ও উদর উপরিতলে কালচে বাদামি ও নিম্নতলে সরু ফ্যাকাশে সাদা ও কালো দাগে চিত্রিত। শুঁঙ্গ কালচে বাদামি ও অগ্রভাগ কমলা-হলুদ বর্নের।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৪৪-এ বর্ণিত প্রজাপতি
জামেয়া মাদানিয়া আঙ্গুরা মুহাম্মদপুর ('জামিয়া আঙ্গুরা' বা সাধারণভাবে 'আঙ্গুরা মাদ্রাসা 'হিসেবে পরিচিত), একটি বিখ্যাত কওমি মাদ্রাসা যা বাংলাদেশের সিলেট অঞ্চলের বিয়ানীবাজারে অবস্থিত। এই মাদ্রাসা দারুল উলুম দেওবন্দ এর সিলেবাসে পঠিত একটি মাদ্রাসা। ইমাম আযম আবু হানিফার প্রচারিত হানাফি মাযহাবের অনুসারী একটি ইসলামি শিক্ষাপ্রতিষ্ঠান।   অবস্থান  সিলেটের বিয়ানীবাজার উপজেলার কুড়ারবাজার ইউনিয়নের আঙ্গুরা মোহাম্মদপুর গ্রামে কুশিয়ারা নদীর দক্ষিণ তীরে মাদ্রাসাটির অবস্থান।   ইতিহাস  ১৫ই এপ্রিল ১৯৬১ সালে এটি প্রতিষ্ঠিত হয়। প্রতিষ্ঠাতা ছিলেন বিয়ানীবাজার উপজেলার গোবিন্দশ্রী গ্রামের শায়খ শিহাবুদ্দীন। মাদ্রাসাটি কয়েক দশক ধরে আলিম, দায়ী, লেখক, বক্তা, রাজনীতিক, মুসলিহ ও সমাজসেবক তৈরি করেছে। ইসলামী শিক্ষা, ওয়াজ-নসিহত, মসজিদ মাদরাসা পরিচালনা, লেখালেখি, রাজনীতিক সব সেক্টরেই নিরন্তর সেবা দিয়ে যাচ্ছে।   ক্যাম্পাস  জামিয়া মাদানিয়া আঙ্গুরা মুহাম্মদপুর এর মৌলিক কাজ হজ্ছে ইসলামী শিক্ষার প্রচার ও প্রসার। পাশাপাশি দাওয়াত ও তাবলীগ, আত্মশুদ্ধি, সমাজ সংস্কার, মসজিদ-মকতব-মাদরাসা প্রতিষ্ঠা, ইসলামী মূল্যবোধ তৈরি, বই-পুস্তক রচনা, অনুবাদ, প্রকাশনা, ইসলামী সাহিত্যের বিকাশ ইত্যাদি উল্লেখযোগ্য কার্যক্রম। মাদ্রাসায় রয়েছে একটি সমৃদ্ধ লাইব্রেরি। যেখানে প্রায় ১২,০০০ হাজার গ্রন্থ রয়েছে।  দারসে নেজামীর সকল কিতাব এবং চার মাজহাবের উল্লেখযোগ্য কিতাবাদি গুরুত্বের সাথে অন্তর্ভুক্ত করা হয়েছে।   চিত্রশালা    জামিয়া মাদানিয়া আঙ্গুরা মুহাম্মদপুরের কিছু চিত্র   বিখ্যাত ছাত্র  উল্লেখযোগ্য কয়েকজন-    ফখরুদ্দীন সাদিক  ফয়যুল হাসান খাদিমানী  খায়রুল ইসলাম  হাফিজ ফখরুজ্জামান  আব্দুল মালিক কাসেমী নুরুল ইসলাম ফাগুরবাড়ী রঃ গোয়াইনঘাট   শিক্ষার ধরণ জামেয়া মাদানিয়া আঙ্গুরা মুহাম্মদপুর একদম শিশু শ্রেণী থেকে উচ্চতর পর্যায় পর্যন্ত শিক্ষাদান করে থাকে। শিক্ষাস্তর : ১. এ, সি, ই, একাডেমী (শিশু শ্রেণী) ২. হিফ্‌য-উল-কুরআন ৩. সাধারণ ইসলামি শিক্ষা।  ৪, ইফতা বিভাগ।  শিক্ষাবিভাগ চার স্তরে বিভক্তঃ   ১) কিতাব বিভাগ, ২) হিফয বিভাগ,  ৩) এ,সি,ই একাডেমী (শিশুশিক্ষা বিভাগ) ৪] ইফতা বিভাগ।  কিতাব বিভাগে পাঁচটি মারহালা বা স্তরঃ   ১.ইবতিদাইয়্যাহ (প্রাথমিক) ২.মুতাওয়াসসিতা (মাধ্যমিক) ৩.সানাবিয়্যা (উচ্চ মাধ্যমিক) ৪.ফযিলত (স্নাতক) ৫.তাকমীল (মাস্টার্স)।  হিফয বিভাগঃ হিফয বিভাগে হিফযে কুরআন  এ.সি.ই একাডেমী:  এ.সি.ই একাডেমী হচ্ছে শিশুশিক্ষা বিভাগ। এই বিভাগে তিনবছর মেয়াদী কোর্সে কোমলমতি শিশুদেরকে ইসলামের বুনিয়াদী শিক্ষা দেয়া হয়। পাশাপাশি বাংলা, গণিত, ইংরেজিসহ সাধারণ শিক্ষার প্রাথমিক স্তরও পড়ানো হয়।  ইফতা বিভাগঃ { ইসলামি আইন শাস্ত্রে উচ্চতর গবেষণা }   সহযোগী সংগঠন    আশ শিহাব পরিষদ  আল হিলাল ছাত্র সংসদ  আশ শিহাব পরিষদ ইউকে  ইকরা ফাউন্ডেশন ইউকে  ইকরা ফাউন্ডেশন আমেরিকা   চেতনা সাহিত্য পরিষদ   প্রকাশনা    ১৯৮৬ সাল থেকে প্রতি বছর বার্ষিক মুখপাত্র আল হিলাল বের হয়।  উকাব   আয যিয়া  আল ফারুক দেয়ালিকা বাংলা  আল ফারুক দেয়ালিকা আরবি, সহ প্রতি বছর আরো অনেক বই বের হয়।  তথ্যসূত্র  বহিঃসংযোগ আঙ্গুরা মাদ্রাসার অফিসিয়াল ওয়েবসাইট  কওমীপিডিয়া  বিষয়শ্রেণী:সিলেটের শিক্ষাপ্রতিষ্ঠান বিষয়শ্রেণী:সিলেট জেলার কওমি মাদ্রাসা বিষয়শ্রেণী:ইসলামি বিশ্ববিদ্যালয় ও কলেজ বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
নরম্যান ফস্টার র‌্যামজে, জুনিয়র একজন মার্কিন পদার্থবিজ্ঞানী যিনি ১৯৮৯ সালে পদার্থবিজ্ঞানে নোবেল পুরস্কার অর্জন করেন। কর্মজীবনের অধিকাংশ সময় তিনি হার্ভার্ড বিশ্ববিদ্যালয়ে শিক্ষকতা করেছেন।   জীবনী  নরম্যান ফস্টার র‌্যামজে, জুনিয়র ১৯২৭ সালের ১৫ অগাস্ট ওয়াশিংটন ডিসিতে জন্মগ্রহণ করেন। তিনি ১৯৩৫ সালে কলাম্বিয়া বিশ্ববিদ্যালয় থেকে গণিতে বিএ ডিগ্রি অর্জন করেন। তিনি কেমব্রিজ বিশ্ববিদ্যালয় থেকে আবারো ব্যাচেলর্স করেন, তবে এবার পদার্থবিজ্ঞানে। তিনি ১৯৪০ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৪০ সালে তিনি এলিনর জেমসনকে বিয়ে করেন। তিনি দ্বিতীয় বিশ্বযুদ্ধের সময় দুই বছর এমআইটি রেডিয়েশন ল্যাবে ৩ সেন্টিমিটার তরঙ্গদৈর্ঘ্যের রাডার গবেষণা দলের প্রধান ছিলেন। ১৯৪৩ সালে লস আলামসে ম্যানহাটন প্রকল্পে কাজ করতে যান। যুদ্ধ শেষে তিনি কলাম্বিয়া বিশ্ববিদ্যালয়ে অধ্যাপক হিসেবে ফিরে আসেন। তিনি নিউইয়র্কে ব্রুকহ্যাভেন ন্যাশনাল ল্যাবরেটরী প্রতিষ্ঠায় অবদান রাখেন। ১৯৪৭ সালে তিনি হার্ভার্ড বিশ্ববিদ্যালয়ে চলে যান এবং পরবর্তী ৪০ বছর সেখানে শিক্ষকতা করেন। এ সময়ে তিনি অক্সফোর্ড বিশ্ববিদ্যালয় এবং ভার্জিনিয়া বিশ্ববিদ্যালয়ে ভিজিটিং অধ্যাপক হিসেবেও কাজ করেন।   প্রকাশনা    তথ্যসূত্র    বহিঃসংযোগ   বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:১৯১৫-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:২০১১-এ মৃত্যু বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইইইই মেডেল অব অনার বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:ভ্যানেভার বুশ অ্যাওয়ার্ড বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন পদার্থবিজ্ঞানী বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
জেনিফার লরেন্স (ইংরেজি: Jennifer Shrader Lawrence; জন্ম: ১৫ অগাস্ট, ১৯৯০) একজন মার্কিন অভিনেত্রী। তার প্রথম উল্লেখযোগ্য অভিনয় ছিল দ্য বিং ইংভাল শো নামের একটী সিটকমে। এরপরে তিনি ২০০৮ সালে দ্য বার্নিং প্লেইন এবং ২০১০ সালে উইনটার’স বোন নামের দুইটি চলচ্চিত্রে অভিনয় করেন। এই চলচ্চিত্র দুটিতে অভিনয়ের জন্য তিনি অ্যাকাডেমি শ্রেষ্ঠ অভিনেত্রী বিভাগে একাডেমি পুরস্কারের মনোয়ন লাভ করেন। তিনি ছিলেন এই পুরস্কারের মনোয়ন পাওয়া দ্বিতীয় সর্বকনিষ্ঠ ব্যক্তি।  ২২ বছর বয়সে লরেন্স টিফ্যানি ম্যাক্সওয়েলের নির্দেশনায় একটি রোমান্টিক কমেডি চলচ্চিত্র সিলভার লাইনিংস প্লেবুক-এ অভিনয় করেন। এই অভিনয়ের জন্যে তিনি দর্শকজনপ্রিয়তা এবং কয়েকটি পুরস্কার লাভ করেন। পুরস্কারের মধ্যে উল্লেখযোগ্য ছিল গোল্ডেন গ্লোব অ্যাওয়ার্ড ফর বেস্ট অ্যাক্ট্রেস এবং অ্যাওয়ার্ড ফর বেস্ট অ্যাক্ট্রেস। এই পুরস্কার জয়ের মাধ্যমে তিনি অস্কারে দ্বিতীয় সর্বকনিষ্ঠ সেরা অভিনেত্রীর খেতাব লাভ করেন। ২০১৩ সালে কমেডি ড্রামা অ্যামেরিকান হাসেল-এ অভিনয়ের জন্যে লরেন্স গোল্ডেন গোল্ডেন গ্লোব পুরস্কার, বাফটা অ্যাওয়ার্ড এবং তৃতীয়বারের মত অ্যাকাডেমি পুরস্কার জয় করেন। ফোর্বসম্যাগাজিনের তৈরী তালিকা অনুযায়ী জেনিফার লরেন্স ২০১৫ সালের সবচেয়ে বেশি পারিশ্রমিকপ্রাপ্ত অভিনেত্রী।ফোর্বস ম্যাগাজিন: ২০১৫ সালে বিশ্বের সবচেয়ে বেশি পারিশ্রমিকপ্রাপ্ত অভিনেত্রী জেনিফার লরেন্স  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন জনহিতৈষী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারীবাদী বিষয়শ্রেণী:মার্কিন নারী মডেল বিষয়শ্রেণী:মার্কিন শিশু মডেল বিষয়শ্রেণী:মার্কিন শিশু অভিনেত্রী বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:এম্পায়ার পুরস্কার বিজয়ী বিষয়শ্রেণী:শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
নির্মলকুমার সিদ্ধান্ত () (১৩০০ ব - ৩ পৌষ ১৩৬৮ ব) ছিলেন একজন  ইংরাজী সাহিত্যের বিশিষ্ট ভারতীয়  বাঙালি পণ্ডিত। ভারতে ডিরেক্ট মেথড-এ ইংরাজী শিক্ষা প্রবর্তনে তিনি ছিলেন অন্যতম পথিকৃৎ। ১৯৫৯ খ্রিস্টাব্দে ভারত সরকার তাঁকে পদ্মভূষণ সম্মানে ভূষিত করে।     নির্মলকুমার সিদ্ধান্তর জন্ম ব্রিটিশ ভারতের উত্তর প্রদেশের  আগ্রায়। তাঁদের আদি নিবাস ছিল অধুনা পশ্চিমবঙ্গের বাঁকুড়া জেলার সোনামুখীতে। প্রাথমিক পড়াশোনা আগ্রা ও বাঁকুড়া জেলা স্কুলে। তারপর কলকাতার  স্কটিশ চার্চ কলেজে। ১৯১৫ খ্রিস্টাব্দে তিনি  কেমব্রিজ বিশ্ববিদ্যালয়ে ইংরাজী সাহিত্যের ছাত্ররূপে প্রবেশ করে ১৯১৮ খ্রিস্টাব্দে বি.এ পরীক্ষায় প্রথম শ্রেণীতে প্রথম স্থান অধিকার করে রেকর্ড স্থাপন করেন। ১৯২০ খ্রিস্টাব্দে এম.এ পরীক্ষাতেও প্রথম হন। Teaching Staff: English in 175th Year Commemoration Volume. Scottish Church College, April 2008. page 572 ১৯২২ খ্রিস্টাব্দে লন্ডন বিশ্ববিদ্যালয়ের লেকচারার হিসাবে কর্মজীবন শুরু করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৩৬৪,  ১৯৫৫ খ্রিস্টাব্দের ১৫ ই মে হতে ১৯৬০ খ্রিস্টাব্দের ৯ই অক্টোবর পর্যন্ত তিনি  কলকাতা বিশ্ববিদ্যালয়ের উপাচার্য ছিলেন। List of Vice Chancellors of the University of Calcutta  His wife Chitralekha Sidhanta (1898-1974) was a renowned exponent of Rabindra Sangeet, a close associate of Rabindranath Tagore. She was one of those very few who popularised Tagore's songs to the masses. তার এই সময়ে বিশ্ববিদ্যালয়ের সিনেট হল ভাঙার জন্য 'বিশ্ববিদ্যালয়ের কালাপাহাড় ' এই দুর্নাম পেয়েছিলেন। ১৯৬০ খ্রিস্টাব্দে  তিনি দিল্লি বিশ্ববিদ্যালয়ের উপাচার্য নিযুক্ত হন। দেশে ইংরাজী শিক্ষাদানের জন্য ডিরেক্ট মেথড-এর ব্যবহারের অগ্রণী ভূমিকা নিয়েছিলেন তিনি। ইউরোপে, আমেরিকা ও দূরপ্রাচ্যের দেশসমূহে  শিক্ষক প্রতিনিধিরূপে ভারতের প্রতিনিধিত্ব করেন। ভারতের বিভিন্ন শিল্প, সাহিত্য সংস্কৃতির সঙ্গে যুক্ত ছিলেন। তার রচিত "হিরোইক এজ" প্রাচীন ভারতীয় সংস্কৃতির উপর এক মূল্যবান গ্রন্থ।   রবীন্দ্রনাথ ঠাকুরের ঘনিষ্ঠ ও রবীন্দ্রসংগীতের প্রখ্যাত শিল্পী চিত্রলেখা সিদ্ধান্ত  (১৮৯৮ - ১৯৭৪) ছিলেন তার স্ত্রী।  ১৯৫৯ খ্রিস্টাব্দে ভারত সরকারের পদ্মভূষণ সম্মানে ভূষিত হন।  ১৯৬১ খ্রিস্টাব্দে তিনি  কলকাতা বিশ্ববিদ্যালয়ের সাম্মানিক ডি.লিট সম্মানে ভূষিত হন। Honoris Causa    তথ্যসূত্র   বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:বাঙালি ব্যক্তি বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের উপাচার্য বিষয়শ্রেণী:পশ্চিমবঙ্গের পণ্ডিত বিষয়শ্রেণী:২০শ শতাব্দীর ভারতীয় ভাষাবিজ্ঞানী
শক্তি মহর্ষি বশিষ্ঠ ও অরুন্ধতীর পুত্র ছিলেন। তিনি ছিলেন মহাভারতে উল্লিখিত পরাশরের পিতা।  শক্তি মুনি সম্পর্কে মহাভারতে একটি বিখ্যাত গল্প পাওয়া যায়। একবার রাজা কলমশপদ শিকার করতে গিয়ে অনেক প্রাণীকে হত্যা করে। ক্লান্ত এবং ক্ষুধার্ত ও তৃষ্ণার্ত হয়ে তিনি জঙ্গলের মধ্য দিয়ে এগিয়ে গেলেন। পথে ঋষি শক্তি মহর্ষি এসেছিলেন একই পথে, বিপরীত দিক থেকে। রাজা তাকে তার পথ থেকে সরে যেতে নির্দেশ দিলেন। ঋষি রাজাকে মিষ্টি করে সম্বোধন করে বললেন, "হে মহারাজ এটাই আমার পথ"। কর্তব্য ও ঐতিহ্য অনুসারে, রাজার সর্বদা ব্রাহ্মণদের জন্য পথ তৈরি করা উচিত। রাজা রাক্ষসের মতো আচরণ করতে থাকেন। ঋষি রাজাকে এইভাবে অভিশাপ দিয়েছিলেন: "হে নিকৃষ্ট রাজাদের মধ্যে নিকৃষ্টতম, যেহেতু তুমি রাক্ষসের মতো একজন তপস্বীকে অত্যাচার করছ, তাই আজ থেকে তুমি মানবদেহে বেঁচে থাকা রাক্ষসে পরিণত হবে! অতঃপর, হে নিকৃষ্টতম রাজা! তুমি ঘুরে বেড়াবে। পৃথিবী, মানুষের রূপকে প্রভাবিত করে!"  তিনি ছিলেন ভারতীয় মহাকাব্য মহাভারতের লেখক ব্যাসের ঠাকুরদাদা।  মৃত্যু এইভাবে ঋষি শক্তি দ্বারা অভিশপ্ত, রাক্ষস (দৈত্য) প্রথমে শক্তিকে হত্যা করে এবং গিলে ফেলে। এর পরে, কলমশপদ পরপর মহর্ষি বশিষ্ঠের ১০০ জন পুত্রকে ভক্ষণ করেন।  তথ্যসূত্র  বিষয়শ্রেণী:ঋষি বিষয়শ্রেণী:প্রাচীন ভারতীয় দার্শনিক
জগতপুর বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন।   আয়তন    জনসংখ্যা    ইতিহাস  জগতপুর ইউনিয়ন পূর্বে জগতপুর দক্ষিণ ইউনিয়ন নামে পরিচিত ছিল।   অবস্থান ও সীমানা  তিতাস উপজেলার উত্তর-পশ্চিমাংশে জগতপুর ইউনিয়নের অবস্থান। এ ইউনিয়নের দক্ষিণে মজিদপুর ইউনিয়ন ও কড়িকান্দি ইউনিয়ন, পূর্বে বলরামপুর ইউনিয়ন, উত্তর-পূর্বে হোমনা উপজেলার ঘারমোড়া ইউনিয়ন, উত্তরে সাতানী ইউনিয়ন এবং পশ্চিমে কাঁঠালিয়া নদী ও মেঘনা উপজেলার গোবিন্দপুর ইউনিয়ন অবস্থিত।   প্রশাসনিক কাঠামো  জগতপুর ইউনিয়ন তিতাস উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।   শিক্ষা ব্যবস্থা    শিক্ষা প্রতিষ্ঠান  জগতপুর ইউনিয়ন এর পাশেই রয়েছে "জগতপুর সাধনা উচ্চ বিদ্যালয়]" ও "জগতপুর পূর্ব সরকারি প্রাথমিক বিদ্যালয়"। এছাড়াও জগতপুর তালুকপাড়া ঈদগাঁ ময়দান তুলাকান্দি (বর্তমানে জগতপুর তালুকপাড়া) ঈদগাহ ময়দান সংলগ্নে রয়েছে "সান ফ্লাওয়ার স্কুল"।   যোগাযোগ ব্যবস্থা    খাল ও নদী    হাট-বাজার    দর্শনীয় স্থান    জনপ্রতিনিধি    আরও দেখুন   তিতাস উপজেলা  তিতাস থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:তিতাস উপজেলার ইউনিয়ন
আবি ও রাবি () হল ১৯৩০ সালে নির্মিত ইরানি নির্বাক হাস্যরসাত্মক চলচ্চিত্র এবং অভানেস ওহানিয়ান পরিচালিত এই চলচ্চিত্রটি ইরানের ইতিহাসের প্রথম নির্বাক চলচ্চিত্র। এই চলচ্চিত্রটিতে অভিনয় করেছেন অভানেস ওহানিয়ান, মোহাম্মাদ খান জারাবি, গোলামালি খান সোহরাবি ফারদ, মোহাম্মাদ আলি গোটবি এবং আলি আরজমান্দ।آبی و رابی aftabir.com (ফার্সি ভাষায়)Directory of World Cinema: Iran edited by Parviz Jahad, page 59  থাম্ব|বাম|আবি ও রাবি চলচ্চিত্রে গোলাম আলি সোহরাবি এবং মোহাম্মাদ জারাবি এই চলচ্চিত্র বিভিন্ন পরিস্থিতিতে আবি (একজন লম্বা মানুষ) এবং রাবি (একজন খাটো মানুষ) দুজনের হাস্যরসাত্মক অভিযানের গল্প তুলে ধরেছে। আবি প্লাস্টিকের পাইপ দিয়ে অনেক পানি পান করে কিন্তু রাবির পেট ফুলে ঢোল হয়ে যায়। আবি ঘুমানোর সময় গরমের কারণে নিজের মাথা বালিশের ভেতরে রাখে। বালিশ ছিঁড়ে যায় এবং বালিশের সাদা পালকগুলো ঘরের সর্বত্র উড়ে বেড়াতে থাকে। সেই মুহূর্তে রাবি কক্ষে প্রবেশ করে এটা দেখার পর তুষারপাত হচ্ছে ভেবে নিজের ছাতাটা খুলে নিজের মাথার উপর তুলে ধরে। রাবিকে বেলন দিয়ে পিষে ফেলা হয় যার ফলে সে লম্বা হয়ে যায়। আবি তার মাথায় হাতুড়ি দিয়ে আঘাত করে যার ফলে সে আবার খাটো ও মোটা হয়ে যায়। আবি ও রাবি একটি ট্যাক্সি ভাড়া করে শাহাবদোলাজিমের উদ্দেশ্যে যাত্রা শুরু করে। গন্তব্যস্থলে পৌঁছানোর পর দেখা যায় লোকজন দুপুরের খাবার খাচ্ছে এবং বাচ্চারা পুলে খেলছে। একজন পুলে পড়ে যায় এবং আরেকজনের নাক দিয়ে রক্ত পড়তে শুরু করে। আহতকে চিকিৎসা সেবা দিতে ডাক্তার আসে। তারপর আবি ও রাবি রেস্টুরেন্টে মুরগির মাংস অর্ডার করে। ওয়েটার খাবার নিয়ে আসার পর কাঁটাচামচ দিয়ে খাওয়ার সময় মুরগিটি উড়ে চলে যায়।   তথ্যসূত্র    বহিঃসংযোগ     বিষয়শ্রেণী:১৯৩০-এর চলচ্চিত্র বিষয়শ্রেণী:ইরানি নির্বাক চলচ্চিত্র বিষয়শ্রেণী:ইরানি হাস্যরসাত্মক চলচ্চিত্র বিষয়শ্রেণী:১৯৩০-এর হাস্যরসাত্মক চলচ্চিত্র বিষয়শ্রেণী:ইরানি সাদাকালো চলচ্চিত্র বিষয়শ্রেণী:ইরানি চলচ্চিত্র
জীবন দিয়ে ভালোবাসি ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন শাহ আলম কিরণ। শ্রেষ্ঠাংশে অভিনয় করেছেন মান্না, রানী, রাজীব, হুমায়ূন ফরীদি, নাসির খান, খালেদা আক্তার কল্পনা সহ আরও অনেকে।  চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।  কাহিনি সংক্ষেপ  অভিনয়ে মান্না রানী জয় শষী  নীলম আফজাল শরীফ খালেদা আক্তার কল্পনা জহীরউদ্দিন পিয়ার নাসির খান গাঙ্গুয়া আলপনা তাইমুর লং রাজীব হুমায়ূন ফরীদি সঙ্গীত জীবন দিয়ে ভালোবাসি চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন এন্ড্রু কিশোর, শাকিলা জাফর, বেবী নাজনীন, আগুন, লিপি নাসরীন।  পুরস্কার ও মনোনয়ন   তথ্যসূত্র   বহিঃসংযোগ  বাংলাদেশ ফিল্ম আর্কাইভ  বিষয়শ্রেণী:১৯৯৪-এর চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  আফতাব (আলাপ) ১৩:৫৩, ৪ মে ২০১৭ (ইউটিসি) আবুল আসাদ   – (অপসারণের প্রস্তাবনা দেখুনলগ দেখুন) () Sufe (আলাপ) ০৯:১৫, ২৭ এপ্রিল ২০১৭ (ইউটিসি)  দয়া করে কারণ উল্লেখ করুন। ~ মহীন (আলাপ) ১৩:৫৮, ২৭ এপ্রিল ২০১৭ (ইউটিসি)   নিবন্ধের রচনাশৈলী ভালো নয়। তবে তার উল্লেখযোগ্যতা আছে বলে মনে করি। — ফেরদৌস • ১৪:৪৬, ২৭ এপ্রিল ২০১৭ (ইউটিসি)  সাইমুম সিরিজের জন্য তিনি অবশ্যই উল্লেখযোগ্য বলে মনে করি। নিবন্ধ পরিমার্জন করা যেতে পারে। >>কায়সার আহমাদ (আলাপ) ০১:৪৯, ৩০ এপ্রিল ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সিমেন্টোইনামেল জংশন, প্রায়শই সিইজে হিসাবে সংক্ষেপিত হয়, এটি দাঁতে চিহ্নিত কিছুটা দৃশ্যমান শারীরিক সীমানা। এটি সেই স্থান যেখানে এনামেল, যা দাঁতের শারীরবৃত্তীয় মুকুট এবং দন্তের শারীরবৃত্তীয় মূলকে আবৃত করে সিমেন্টম মিলিত হয়। অনানুষ্ঠানিকভাবে এটি দাঁতের ঘাড় হিসাবে পরিচিত।  সীমান্ত এই দুটি ডেন্টাল টিস্যু দ্বারা নির্মিত অনেক তাৎপর্য রয়েছে, যেমন সাধারণত অবস্থান যেখানে (gingiva) তন্তু দ্বারা একটি সুস্থ দাঁত সংযুক্ত করা যায়, যার নামgingival তন্তু।  জিঙ্গিভার সক্রিয় মন্দা মুখের মধ্যে সিমেন্টোইনামেল জংশনটি প্রকাশ করে এবং এটি সাধারণত অস্বাস্থ্যকর অবস্থার লক্ষণ।  সিমেন্টোমেনেল জংশনে সিমেন্টিয়াম এবং এনামেলের সম্পর্কের ক্ষেত্রে একটি সাধারণ পার্থক্য রয়েছে। প্রায় ৬০-৬৫% দাঁতে সিমেন্টাম সিইজে-তে এনামেলকে ওভারল্যাপ করে, প্রায় ৩০% দাঁতে সিমেন্টাম এবং এনামেল একে অপরের সাথে কোনও ওভারল্যাপ ছাড়াই বন্ধ থাকে। মাত্র ৫-১০% দাঁতে, এনামেল এবং সিমেন্টামের মধ্যে একটি স্থান রয়েছে যেখানে অন্তর্নিহিত ডেন্টিন প্রকাশিত হয়।    তথ্যসূত্র    বহিঃসংযোগ    জীববিজ্ঞান-অনলাইন   বিষয়শ্রেণী:দাঁত বিষয়শ্রেণী:দন্তচিকিৎসা বিষয়শ্রেণী:দন্ত্য অঙ্গসংস্থান বিষয়শ্রেণী:দাঁতের অংশ
সুস্মিতা বিশ্বাস (জন্ম ১৯৬৩)  হলেন পশ্চিমবঙ্গের একজন ভারতীয় রাজনীতিবিদ। তিনি বাঁকুড়া জেলার বড়জোড়া বিধানসভা কেন্দ্র থেকে টানা তিনবার পশ্চিমবঙ্গ বিধানসভার সদস্য নির্বাচিত হয়েছেন। তিনি সর্বশেষ ২০০৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে নির্বাচিত হয়েছিলেন।   প্রাথমিক জীবন এবং শিক্ষা  সুস্মিতা পশ্চিমবঙ্গের বাঁকুড়া জেলার বড়জোড়ার বাসিন্দা। তার স্বামী ছিলেন প্রয়াত দিলীপ বিশ্বাস। তিনি কলা বিভাগে স্নাতক সম্পন্ন করেছেন। তিনি দক্ষিণ দমদম পৌরসভার প্রাক্তন কাউন্সিলর ছিলেন।   কর্মজীবন  ১৯৯৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে বড়জোড়া বিধানসভা কেন্দ্র থেকে বিশ্বাস প্রথমবারের মতো বিধায়ক নির্বাচিত হন। তিনি ৭৩,৮৫৯ ভোট পেয়ে তার নিকটতম প্রতিদ্বন্দ্বী সর্বভারতীয় তৃণমূল কংগ্রেসের শম্পা দরিপাকে ২০,৪৭৬ ভোটের ব্যবধানে পরাজিত করেন। ২০০১ সালের পশ্চিমবঙ্গ বিধানসভা নির্বাচনে জয়লাভ করে পরবর্তী নির্বাচনে তিনি কমিউনিস্ট পার্টির হয়ে আসনটি ধরে রাখেন। ২০০১ সালে তিনি ১২৬,৭৮৭ ভোট পান এবং তার নিকটতম প্রতিদ্বন্দ্বী সর্বভারতীয় তৃণমূল কংগ্রেসের সুধাংশু শেখর তেওয়ারিকে ৯,৮২১ ভোটের ব্যবধানে পরাজিত করেন। ২০০৬ সালের পশ্চিমবঙ্গ বিধানসভা নির্বাচনে তিনি টানা তৃতীয় মেয়াদে নির্বাচিত হন। ২০০৬ সালে তিনি ৭৩,৮৫৯ ভোট পান এবং তার নিকটতম প্রতিদ্বন্দ্বী সর্বভারতীয় তৃণমূল কংগ্রেসের শম্পা দরিপাকে ২০,৪৭৬ ভোটের ব্যবধানে পরাজিত করেন। ২০১১ সালের পশ্চিমবঙ্গ বিধানসভা নির্বাচনে তিনি তৃণমূল কংগ্রেসের আশুতোষ মুখার্জির কাছে হেরে যান।   তথ্যসূত্র   বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:বাঁকুড়া জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম
জাফর সরফরাজ (; ৩০ অক্টোবর ১৯৬৯ – ১৩ এপ্রিল ২০২০) ছিলেন একজন পাকিস্তানি ক্রিকেটার। তিনি পেশাওয়ার ক্রিকেট দলের হয়ে ১৯৮৮ থেকে ১৯৯২ সাল পর্যন্ত মোট পনেরোটি প্রথম শ্রেণির এবং ছয়টি লিস্ট এ ম্যাচ খেলেছিলেন। তিনি বাঁ-হাতি ব্যাটসম্যান ছিলেন ও স্লো লেফট আর্ম স্পিন বল করতেন।  ১৯৯৪ সালে তিনি প্রতিযোগিতামূলক ক্রিকেট থেকে অবসর গ্রহণ করেন। অবসর গ্রহণের পর তিনি প্রশিক্ষক হন এবং পেশোয়ার অনূর্ধ্ব-১৯ ক্রিকেট দলের সাথে জড়িত হন।  তিনি ন্যাশনাল ব্যাঙ্ক অফ পাকিস্তানের হয়েও কাজ করেছেন।  ২০২০ সালের এপ্রিলে, তিনি কোভিড-১৯-এ আক্রান্ত হয়ে পাকিস্থানের পেশওয়ারে মারা যান। তিনিই প্রথম পেশাদার ক্রিকেটার যিনি পাকিস্তানে করোনাভাইরাসের বৈশ্বিক মহামারি থেকে মারা যান।   তথ্যসূত্র    বহিঃসংযোগ     বিষয়শ্রেণী:১৯৬৯-এ জন্ম বিষয়শ্রেণী:২০২০-এ মৃত্যু বিষয়শ্রেণী:পেশাওয়ার থেকে আগত ক্রিকেটার বিষয়শ্রেণী:পেশাওয়ারের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:২০২০ পাকিস্তানে করোনাভাইরাসের বৈশ্বিক মহামারি থেকে মৃত্যু
তৎপরানন্দম আনন্দ কৃষ্ণন (১ এপ্রিল ১৯৩৮ – ২৮ নভেম্বর ২০২৪), সংক্ষেপে এ. কে. নামে পরিচিত, একজন মালয়েশীয় উদ্যোক্তা ছিলেন যিনি উসাহা তেগাস-এর প্রতিষ্ঠাতা ও চেয়ারপারসন এবং ইউ চাই ফাউন্ডেশন (YCF)-এর প্রতিষ্ঠাতা ছিলেন। মৃত্যুর সময়, তাঁর মোট সম্পদের পরিমাণ ছিল আনুমানিক ৫.১ বিলিয়ন মার্কিন ডলার, যা তাঁকে ফোর্বস-এর তালিকা অনুযায়ী বিশ্বের ৬৭১তম এবং মালয়েশিয়ার ৩য় সর্বাধিক ধনী ব্যক্তি করে তোলে।   প্রাথমিক জীবন ও শিক্ষা  আনন্দ কৃষ্ণন ১৯৩৮ সালের ১ এপ্রিল কুয়ালালামপুরের ব্রিকফিল্ডসে জন্মগ্রহণ করেন এবং তাঁর পারিবারিক শিকড় শ্রীলঙ্কার জাফনায়। তিনি ব্রিকফিল্ডসের বিবেকানন্দ তামিল স্কুলে পড়াশোনা করেন এবং পরবর্তীতে কুয়ালালামপুরের ভিক্টোরিয়া ইনস্টিটিউশনে তাঁর শিক্ষাজীবন চালিয়ে যান।  কর্মজীবন  কৃষ্ণানের প্রথম উদ্যোগ ছিল একটি মালয়েশীয় পরামর্শদাতা প্রতিষ্ঠান, MAI Holdings Sdn Bhd। পরে তিনি Exoil Trading প্রতিষ্ঠা করেন, যা বিভিন্ন দেশে তেল উত্তোলনের অধিকার কিনে নেয়।  ১৯৯০-এর দশকের শুরুতে তিনি মাল্টিমিডিয়া খাতে বিনিয়োগ শুরু করেন, যার মধ্যে মালয়েশিয়ায় জুয়া খাতেও ব্যবসা অন্তর্ভুক্ত ছিল।  কৃষ্ণান বিভিন্ন খাতে গুরুত্বপূর্ণ ব্যবসায়িক স্বার্থ গড়ে তোলেন: গণমাধ্যম (Astro), স্যাটেলাইট যোগাযোগ (MEASAT), তেল ও গ্যাস (Bumi Armada, Pexco), এবং টেলিকমিউনিকেশন (Maxis, Sri Lanka Telecom)। তিনি Tanjong Public Limited Company-তেও শেয়ারধারক ছিলেন, যা একটি বিনিয়োগ হোল্ডিং কোম্পানি, যার সহযোগী প্রতিষ্ঠানসমূহ বিনোদন (TGV Cinemas) এবং সম্পত্তি খাতে (৬৭% ম্যাক্সিস টাওয়ার ইত্যাদি) জড়িত।  মৃত্যু  কৃষ্ণন ২৮ নভেম্বর ২০২৪ তারিখে ৮৬ বছর বয়সে সুইস আল্পসে প্রাকৃতিক কারণে মৃত্যুবরণ করেন।আনন্দ কৃষ্ণন ৮৬ বছর বয়সে মৃত্যুবরণ করেন.bernama.com। সংগ্রহের তারিখ ৫ মে ২০২৫।শেষ মাসগুলোতে দেখা লোকদের সদিচ্ছা নিয়ে চিন্তায় কাটিয়েছেন, বলেন সন্তানরা.The Sun।সংগ্রহের তারিখ ৫ মে ২০২৫।  তথ্যসূত্র  বিষয়শ্রেণী:ব্যবসায়িক উদ্যোগ বিষয়শ্রেণী:ব্যবসায়ী বিষয়শ্রেণী:মালয়েশীয় বৌদ্ধ বিষয়শ্রেণী:১৯৩৮-এ জন্ম বিষয়শ্রেণী:২০২৪-এ মৃত্যু বিষয়শ্রেণী:মালয়েশীয় ব্যবসায়ী বিষয়শ্রেণী:মালয়েশীয় শতকোটিপতি